Source: https://www.slov-lex.sk/static/SK/ZZ/1996/2/19960105.html
Timestamp: 2020-08-06 01:41:54+00:00
Document Index: 3237111

Matched Legal Cases: ['súd ', '§ 29', '§ 55', '§ 29', '§ 55', 'čl. 2', 'čl. 16', 'čl. 85', 'čl. 86', 'čl. 92', '§ 29', '§ 55', '§ 29', '§ 55']

2/1996 Z. z.
Časová verzia predpisu účinná od 05.01.1996 do 31.12.1996
z 29. novembra 1995
Ústavný súd Slovenskej republiky v pléne zloženom z predsedu JUDr. Milana Čiča a zo sudcov JUDr. Júliusa Černáka, JUDr. Anny Danielčákovej, JUDr. Jána Drgonca, JUDr. Jána Klučku, JUDr. Viery Mrázovej, JUDr. Štefana Ogurčáka, JUDr. Richarda Rapanta, JUDr. Miloša Seemanna a JUDr. Tibora Šafárika vo veci navrhovateľa skupiny 43 poslancov Národnej rady Slovenskej republiky, zastúpenej poslancom JUDr. Ing. Ivanom Šimkom, proti Národnej rade Slovenskej republiky, zastúpenej poslancom JUDr. Petrom Brňákom a JUDr. Vladislavom Dzúrikom, CSc., o vyslovenie nesúladu § 29 bodu 5 a § 55a zákona Slovenskej národnej rady č. 44/1989 Zb. o rokovacom poriadku Slovenskej národnej rady v znení neskorších predpisov s Ústavou Slovenskej republiky na verejnom zasadnutí 29. novembra 1995 takto
1. Ustanovenia § 29 bodu 5 a § 55a zákona Slovenskej národnej rady č. 44/1989 Zb. o rokovacom poriadku Slovenskej národnej rady v znení zákona Slovenskej národnej rady č. 268/1991 Zb., ktorým sa dopĺňa zákon Slovenskej národnej rady č. 44/1989 Zb. o rokovacom poriadku Slovenskej národnej rady v znení zákona Slovenskej národnej rady č. 133/1990 Zb. a zákonného opatrenia Predsedníctva Slovenskej národnej rady č. 246/1990 Zb. nie sú v súlade s čl. 2 ods. 2, čl. 16 ods. 1, čl. 85, čl. 86 a s čl. 92 Ústavy Slovenskej republiky.
2. Vo zvyšnej časti sa návrhu nevyhovuje.
Dňom vyhlásenia tohto nálezu v Zbierke zákonov Slovenskej republiky strácajú ustanovenia § 29 bodu 5 a § 55a zákona Slovenskej národnej rady č. 44/1989 Zb. o rokovacom poriadku Slovenskej národnej rady v znení neskorších predpisov účinnosť. Ak Národná rada Slovenskej republiky neuvedie tieto ustanovenia zákona do súladu s Ústavou Slovenskej republiky, strácajú po šiestich mesiacoch od vyhlásenia tohto nálezu platnosť.
Číslo: 2/1996 Z. z.
Názov: Nález Ústavného súdu Slovenskej republiky z 29. novembra 1995 vo veci vyslovenia nesúladu § 29 bodu 5 a § 55a zákona Slovenskej národnej rady č. 44/1989 Zb. o rokovacom poriadku Slovenskej národnej rady v znení neskorších predpisov s Ústavou Slovenskej republiky
Dátum schválenia: 29.11.1995
Dátum vyhlásenia: 05.01.1996
Dátum účinnosti od: 05.01.1996
Nachádza sa v čiastke: 1/1996
2. 05.01.1996 - 31.12.1996